Karrierváltás

A workshop célja

A coach nem dönthet ügyfele helyett, de egy jó coach nagyban segítheti a döntés meghozatalát. Ilyen nagy döntés lehet egy karrierváltás is, főleg akkor, ha valaki sokat kockáztat, felsővezetői pozícióját tervezi lecserélni független tanácsadóra, vagy egy új szakterület megtetszik neki, de ott elölről kell kezdenie a ranglétrát. A workshop célja, hogy feltárja azon sarokpontokat, melyek áttekintése elengedhetetlen ahhoz, hogy karrierünk tervezésével kapcsolatban a helyes döntést tudjuk meghozni.

Kiknek ajánljuk?

A piaci környezet egyre gyorsuló változása, az élethosszig tartó tanulás által megnyitott folyamatos tudásbővülés, a munka szerepének változása, melynek jegyében az önmegvalósítás szerepe megnőtt, egyre gyakrabban és egyre többek számára hozza magával a karrierváltás kényszerét, vagy éppen igényét. A workshopot ajánlom tehát minden leendő és már gyakorló coachnak aki tervei szerint olyanokat fog coacholni, akik karrierváltáson gondolkodnak, vagy jelenlegi pozíciójával nincs megelégedve.

Tematika


A munka szerepe életünkben


Motivációk


Célok meghatározása


Változási görbe


Cselekvési terv kidolgozása


Önéletrajzírás, technikák, Sikeres motivációs levél


Eszközök, ahogyan segíthetjük a coacheet a karrierváltásban (pl. Mercédesz modell, 
tesztek az ideális munkakör meghatározásához)


Konkrét esettanulmányok, mit tehet a coach, ha ügyfele karrierváltáson gondolkodik, 
de még nem hozta meg a döntést


Gyakorlat


Szakirodalom-ajánló

„A hozzád értő támogatás”

